section_heading: Raniji život i karijera
paragraph_text: Od 2005. godine Hončaruk je radio kao odvjetnik i vodio odvjetničke odjele različitih tvrtki. bio je vodeći partner u tvrtki koja je specijalizirana za razvoj nekretnina. Na ukrajinskim parlamentarnim izborima 2014. Hončaruk je bezuspješno pokušao osvojiti zastupničko mjesto kao neovisni kandidat. 2015. godine ministar za gospodarski razvoj i trgovinu Aivaras Abromavičius, uz financijsku potporu Kanade i Europske unije, stvorio je ured BRDO koji se bavi pojednostavljivanjem sustava državne regulacije u odnosima države i gospodarstva.U Natjecanju za vođu BRDO-a pobijedio je Hončaruk. 27. kolovoza međunarodni mediji izvijestili su da će Zelenskij predložiti da parlament imenuje Hončaruka na mjesto premijera Ukrajine. 29. kolovoza službeno je nominiran za mjesto premijera i istog mu je dana parlament izglasao povjerenje s 290 zastupnika koji su glasali u korist njegovog imenovanja.